สวัสดีค่ะ คือว่าหนูมีอาการเจ็บเท้าตรงช่วงช่องระหว่างนิ้วก้อยกับนิ้วนาง เยื้องมาทางนิ้วก้อย ตอนแรกเข้าใจว่านิ้วซ้น เลยให้น้องดึงนิ้วและนวดเท้าให้ แต่พอให้น้องนวดกดเส้นให้ปรากฎว่าเจ็บมากค่ะ เจ็บและปวดพร้อมๆกัน หลังจากนั้นก็มีให้น้องนวดให้อยู่บ้างแต่ครั้งล่าสุดน้องนวดแล้วมันช้ำ เป็นจ้ำม่วงขึ้นเลยหยุดนวดไป ผ่านมาหนึ่งอาทิตย์ปรากฎว่าตรงที่เป็นรอยจ้ำม่วงจากการนวดตรงนั้นกลายเป็นก้อนแข็งค่ะ เหมือนมีอะไรอยู่ใต้ผิวหนังและผิวหนังบริเวณนั้นก็ยังคงเป็นจ้ำม่วงๆอยู่ อาการเจ็บก็ไม่หายไปมันเป็นตรงเส้นเลือดค่ะเห็นว่ามีเส้นเลือดจากตรงข้อเท้าด้านหน้ามันเชื่อมกันพอดี พอค่อยๆคลึงก้อนตรงนั้นเหมือนจะนิ่มลงนิดหน่อยแต่ยังคงเป็นก้อนอยู่ และมีอาการเจ็บแต่ไม่มากเท้าตอนที่น้องนวดกดเส้น อยากทราบว่าเป็นอะไร ร้ายแรงไหมคะ หรือว่าสามารถหายเองได้
สวัสดีค่ะอาการมีก้อนแข็งๆที่เส้นเลือดกลางหลังเท้า เหมือนมีอะไรใต้ผิวหนัง เป็นจ้ำม่วงๆนั้น อาจจะเกิดมาจาก ความเจ็บปวดจากกล้ามเนื้อหรือเส้นเอ็นที่อักเสบอยู่ การมีก้อนจากก้อนเนื้องอกไขมัน ก้อนเนื้องอกของชั้นผิวหนังหรือชั้นใต้ผิวหนัง การอักเสบหรือติดเชื้อในบริเวณดังกล่าว การมีกระดูกหักหรือเคลื่อนถ้ามีภาวะจ้ำม่วงอยู่ อาจนึกถึงว่ามีเลือดออกใต้ชั้นผิวหนัง ซึ่งมักเกิดตามหลังการเกิดอุบัติเหตุที่บริเวณดังกล่าวได้ และการปวดอาจมาจากการปวดกล้ามเนื้อหรือกระดูกหรือเส้นเอ็นอักเสบได้เช่นกันในเบื้องต้นไม่ไปบีบหรือกดบริเวณดังกล่าวบ่อยๆ งดการลงน้ำหนักมากๆไปก่อน ประคบเย็นได้ กินยาแก้ปวดได้ถ้าปวดมาก แต่ถ้าปวดมากๆพักหรือกินยาไม่ทุเลา จ้ำเลือดลาม เดินลงน้ำหนักไม่ได้เลย ควรรีบไปพบแพทย์